[{"text_idx": "#000000", "text": "Bron i 800 mewn cyfarfod addysg ym Mhowys"}, {"text_idx": "#000002", "text": "Daeth bron i 800 o bobl i gyfarfod cyhoeddus ger y Gelli Gandryll nos Fercher i drafod dyfodol addysg uwchradd ym Mhowys."}, {"text_idx": "#000003", "text": "Roedd disgyblion, rhieni a phobl leol yn bresennol yn y cyfarfod yn Ysgol Uwchradd Gwernyfed, fel rhan o ymgynghoriad ar gynlluniau i gau'r ysgol honno ac Ysgol Uwchradd Aberhonddu erbyn diwedd mis Awst 2017."}, {"text_idx": "#000004", "text": "Pryder rhieni am uno ysgolion uwchraddCabinet Powys yn cytuno i ymgynghori ar uno ysgolion"}, {"text_idx": "#000005", "text": "Mae Cyngor Powys yn dweud mai'r cynllun yw i agor ysgol newydd ar y ddau safle gyda'r nod yn y pendraw o adeiladu campws newydd sbon yn Aberhonddu erbyn 2019/20. Grwp Colegau'r NPTC yn Aberhonddu fydd yn gyfrifol am addysg o\u0302l 16."}, {"text_idx": "#000006", "text": "Ar hyn o bryd, mae 450 o ddisgyblion yn ysgol Gwernyfed a 556 yn Aberhonddu."}, {"text_idx": "#000007", "text": "Mae llawer yn poeni am yr effaith y gallai cau'r ysgolion ei gael ar y gymuned leol, addysg plant a'r pellter y bydd yn rhaid i rai deithio er mwyn cyrraedd yr ysgol uwchradd agosaf."}, {"text_idx": "#000008", "text": "Disgrifiad o\u2019r llun, Disgyblion, rhieni a phobl leol yn aros i fynd i mewn i'r cyfarfod yn Ysgol Uwchradd Gwernyfed."}, {"text_idx": "#000009", "text": "Disgrifiad o\u2019r llun, Ysgol Uwchradd Aberhonddu"}, {"text_idx": "#000010", "text": "Mae rhai hyd yn oed wedi awgrymu y byddai'r cam yn golygu y gallai rhai fyddai'n astudio yng Ngwernyfed yn y dyfodol gael eu gorfodi i deithio dros y ffin i Sir Henffordd am eu haddysg."}, {"text_idx": "#000011", "text": "Dywedodd Cadeirydd y Llywodraethwyr yn Ysgol Uwchradd Gwernyfed, y Parchedig Ian Charlesworth: \"Os bydd yr ysgol yn cau, mae'n rhan mor annatod o'r gymuned, rydym yn poeni am ddyfodol y gymuned."}, {"text_idx": "#000012", "text": "\"Mae pobl yn ofni beth allai ddigwydd os na fydd y lle yma'n darparu cyfleusterau chwaraeon a stiwdio ddrama, heb son am y plant yn gorfod mynd i rywle arall i gymdeithasu.\""}, {"text_idx": "#000013", "text": "'1,500 yn llai mewn addysg uwchradd'"}, {"text_idx": "#000014", "text": "Dywedodd Cyngor Powys bod yn rhaid cyflwyno newidiadau oherwydd bod gormod o leoedd ysgol, ac er mwyn sicrhau gwell cyllid ar gyfer addysg uwchradd yn ne Powys."}, {"text_idx": "#000015", "text": "Dywedodd y Cynghorydd Arwel Jones, sy'n gyfrifol am bortffolio addysg Cyngor Sir Powys: \"Mae cau unrhyw ysgol yn bryder i rieni a'r gymuned. Ond mae tua 1,500 yn llai o ddisgyblion mewn addysg uwchradd ym Mhowys nawr o'i gymharu a chwe blynedd yn o\u0302l."}, {"text_idx": "#000016", "text": "\"Yn amlwg, mae yna gysylltiad rhwng hyn a'r cyllid mae ysgolion yn ei dderbyn, a'r pynciau sydd ar gael."}, {"text_idx": "#000017", "text": "\"Mae yna le i wella safonau hefyd, felly'r syniad yw i gael mwy o fyfyrwyr mewn un ysgol er mwyn denu'r athrawon gorau.\""}, {"text_idx": "#000018", "text": "Bydd yr ymgynghoriad cyhoeddus ar y newidiadau sy'n cael eu cynnig yn dod i ben ar 22 Mai."}, {"text_idx": "#000019", "text": "Prif Straeon'Emosiynol' rhedeg hanner marathon er cof am MacsenCyhoeddwyd9 awr yn o\u0302lTroi caniau a photeli'n arian yn arbrawf AberhondduCyhoeddwyd10 awr yn o\u0302lLlywodraeth Cymru: Dim disgwyl tro pedol ar 20myaCyhoeddwyd1 awr yn o\u0302l"}, {"text_idx": "#000020", "text": "'Emosiynol' rhedeg hanner marathon er cof am Macsen"}, {"text_idx": "#000029", "text": "Max Boyce yn 80: 'Un o'r bois'"}, {"text_idx": "#000030", "text": "Hanner canrif o werthu cig yn Llanrug"}]